CELEX: 32015R1906
Language: sk
Date: 2015-10-22 00:00:00
Title: Nariadenie Komisie (EÚ) 2015/1906 z 22. októbra 2015, ktorým sa mení nariadenie (ES) č. 282/2008 o recyklovaných plastových materiáloch a predmetoch určených na styk s potravinami (Text s významom pre EHP)

23.10.2015   
            
            
               SK
            
            
               Úradný vestník Európskej únie
            
            
               L 278/11
            
         NARIADENIE KOMISIE (EÚ) 2015/1906
   z 22. októbra 2015,
   ktorým sa mení nariadenie (ES) č. 282/2008 o recyklovaných plastových materiáloch a predmetoch určených na styk s potravinami
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (1), a najmä na jeho článok 5 ods. 1 písm. n),
   keďže:
   
               (1)
            
            
               V odôvodnení 20 nariadenia Komisie (ES) č. 282/2008 (2) sa uvádza, že rozhodnutia o povolení procesov recyklácie plastov by sa mali prijať v súlade s regulačným postupom opísaným v článku 23 ods. 2 nariadenia (ES) č. 1935/2004.
            
         
               (2)
            
            
               Článok 6 nariadenia (ES) č. 282/2008, ktorý sa týka takýchto rozhodnutí, odkazuje vo svojom odseku 1 na článok 11 ods. 3 nariadenia (ES) č. 1935/2004.
            
         
               (3)
            
            
               Pri prijímaní nariadenia (ES) č. 282/2008 tak článok 11 ods. 3, ako aj článok 23 ods. 2 nariadenia (ES) č. 1935/2004 odkazovali na regulačný postup stanovený v článku 5 rozhodnutia Rady 1999/468/ES (3).
            
         
               (4)
            
            
               Článok 11 ods. 3 nariadenia (ES) č. 1935/2004 bol zmenený nariadením Európskeho parlamentu a Rady (ES) č. 596/2009 (4) s cieľom zaviesť regulačný postup s kontrolou stanovený v článku 5a rozhodnutia 1999/468/ES odkazom na novozavedený článok 23 ods. 4 nariadenia (ES) č. 1935/2004.
            
         
               (5)
            
            
               Vzhľadom na to, že povolenie procesu recyklácie plastov je akt individuálneho rozsahu na vykonávanie článku 5 ods. 1 písm. n) nariadenia (ES) č. 1935/2004 a že presné kritériá, ktorými sa riadi udeľovanie povolení, sú stanovené v článku 4 nariadenia (ES) č. 282/2008, mal by sa uplatňovať regulačný postup uvedený v článku 23 ods. 2 nariadenia (ES) č. 1935/2004. Tento regulačný postup však už neexistuje, keďže rozhodnutie 1999/468/ES bolo nahradené nariadením Európskeho parlamentu a Rady (EÚ) č. 182/2011 (5). Podľa nariadenia (EÚ) č. 182/2011 je vhodným postupom na povolenie procesov recyklácie plastov postup preskúmania.
            
         
               (6)
            
            
               Odkaz na postup prijímania v nariadení (ES) č. 282/2008 by sa mal upraviť.
            
         
               (7)
            
            
               Nariadenie (ES) č. 282/2008 by sa preto malo zodpovedajúcim spôsobom zmeniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   V článku 6 nariadenia (ES) č. 282/2008 sa odsek 1 nahrádza takto:
   
      „1.   Komisia prijme rozhodnutie adresované žiadateľovi, v ktorom schváli alebo zamietne vydanie povolenia procesu recyklácie.
      Uplatňuje sa článok 5 nariadenia Európskeho parlamentu a Rady (EÚ) č. 182/2011 (6).
      Komisii pomáha Stály výbor pre rastliny, zvieratá, potraviny a krmivá zriadený článkom 58 ods. 1 nariadenia Európskeho parlamentu a Rady (ES) č. 178/2002 (7). Uvedený výbor je výborom v zmysle nariadenia (EÚ) č. 182/2011.
   
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. októbra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 338, 13.11.2004, s. 4.
   
      (2)  Nariadenie Komisie (ES) č. 282/2008 z 27. marca 2008 o recyklovaných plastových materiáloch a predmetoch určených na styk s potravinami, ktorým sa mení a dopĺňa nariadenie (ES) č. 2023/2006 (Ú. v. EÚ L 86, 28.3.2008, s. 9).
   
      (3)  Rozhodnutie Rady 1999/468/ES z 28. júna 1999, ktorým sa stanovujú postupy pre výkon vykonávacích právomocí prenesených na Komisiu (Ú. v. ES L 184, 17.7.1999, s. 23).
   
      (4)  Nariadenie Európskeho parlamentu a Rady (ES) č. 596/2009 z 18. júna 2009 o prispôsobení určitých nástrojov, na ktoré sa vzťahuje postup uvedený v článku 251 zmluvy, rozhodnutiu Rady 1999/468/ES, pokiaľ ide o regulačný postup s kontrolou Prispôsobenie právnych aktov regulačnému postupu s kontrolou – štvrtá časť (Ú. v. EÚ L 188, 18.7.2009, s. 14).
   
      (5)  Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).